ai4bharat/Pralekha huggingface dataset:
பாதுகாப்பு அமைச்சகம்
ஆப்பிரிக்கா மற்றும் ஐரோப்பாவில் உள்ள நட்பு நாடுகளின் கடற்படைகளோடு கூட்டு பயிற்சிகளில் ஈடுபடுவதற்காக ஐஎன்எஸ் தபார் அனுப்பி வைக்கப்பட்டுள்ளது
நட்பு நாடுகளுடன் ராணுவ ஒத்துழைப்பை மேம்படுத்தும் நோக்கில் தனது பயணத்தை ஜூன் 13 அன்று தொடங்கியுள்ள இந்திய கடற்படை கப்பலான தபார், ஆப்பிரிக்கா மற்றும் ஐரோப்பாவில் உள்ள பல்வேறு துறைமுகங்களுக்கு செப்டம்பர் இறுதி வரை பயணம் மேற்கொள்ளும்.
இந்த பயணத்தின் போது, பணிரீதியான, சமூக மற்றும் விளையாட்டு நிகழ்ச்சிகளை தபார் நடத்தும். நட்பு நாடுகளின் கடற்படைகளோடு கூட்டு பயிற்சிகளிலும் ஐஎன்எஸ் தபார் ஈடுபடும்.
ஏடன் வளைகுடா, செங்கடல், சூயஸ் கால்வாய், மெடிட்டெரேனியன் கடல், வட கடல் மற்றும் பால்டிக் கடல் ஆகிய பகுதிகளை தனது பயணத்தின் போது ஐஎன்எஸ் தபார் கடந்து செல்லும். டிஜிபவுட்டி, எகிப்து, இத்தாலி, பிரான்சு, இங்கிலாந்து, ரஷ்யா, நெதர்லாந்து, மொராக்கோ மற்றும் ஆர்க்டிக் கவுன்சில் நாடுகளான சுவீடன் மற்றும் நார்வே ஆகியவற்றின் துறைமுகங்களுக்கும் தபார் பயணம் மேற்கொள்ளும்.
தான் பயணம் மேற்கொள்ளும் நாடுகளின் கடற்படைகள் உடனான நிகழ்ச்சிகளை தவிர, ராயல் கடற்படை, பிரான்சு கடற்படை மற்றும் ரஷ்ய கூட்டமைப்பு கடற்படை ஆகியவற்றுடன் கூட்டு பயிற்சிகளிலும் இக்கப்பல் ஈடுபடும். ஜூலை 22 முதல் 27 வரை ரஷ்ய கடற்படை தின கொண்டாட்டங்களிலும் ஐஎன்ஸ் தபார் கலந்து கொள்ளும்.
ராணுவ உறவுகள், கூட்டு செயல்பாடு மற்றும் நீண்டகால திட்ட நீட்டிப்பு உள்ளிட்டவற்றை கட்டமைப்பதற்காக நட்பு நாடுகளின் கடற்படைகளுடன் இணைந்து இக்கப்பல் செயல்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1730562
-----
(Visitor Counter : 204
திறன் மேம்பாடு மற்றும் தொழில் முனைவோர் அமைச்சகம்
தனது சூழலிலிருந்து அதிகாரிகளுக்கு மேலும் திறனை மேம்படுத்த திறன் மேம்பாடு மற்றும் தொழில் முனைவோர் அமைச்சகம் இந்திய வணிகப் பள்ளி யுடன் கூட்டு சேர்ந்துள்ளது
அரசு ஊழியர்களுக்குத் திறனைக் கட்டமைப்பது மற்றும் ஊழியர்களின் மனநிலையை, வழிமுறையை, திறனை நவீனமாக மாற்றுவது
ஆகிய திசையில் முதல் முயற்சியாகப் பிரதமர் நரேந்திர மோடியின் லட்சியத் திட்டமான கர்மயோகி இயக்கத்தின் ஒரு பகுதியாக திறன் மேம்பாடு மற்றும் தொழில் முனைவோர் அமைச்சக அலுவலர்களுக்குத் திறன் மேம்பாட்டு நிகழ்ச்சிகளை நடத்துவதற்காக மத்திய திறன் மேம்பாடு மற்றும் தொழில் முனைவோர் அமைச்சகம் அண்மையில் இந்திய வணிகப் பள்ளியுடன் கூட்டு சேர்ந்துள்ளது.
ஹைதராபாத் மற்றும் மொகாலியில் உள்ள ஐஎஸ்பி வளாகங்களில் உறைவிட பயிற்சியாக ஐந்து நாட்களுக்கு விரிவான பயிற்சியை மொத்தம் 120 அதிகாரிகள் பல பிரிவுகளில் பெற்றனர். மொகாலியில் உள்ள ஐஎஸ்பி வளாகத்தில் முதல் தொகுப்பாக 30 அதிகாரிகள் தங்களின் பயிற்சியை நிறைவு செய்தனர். இவர்களுக்குப் பட்டமளிப்பு விழா நடைபெற்றது.
சூழலைக் கட்டமைப்பதற்கு நிர்வாகத்தின் பங்களிப்பு குறித்து சிபிசி நிர்வாக உறுப்பினர் திரு பர்வீன் பர்தேசி முழுமையான விரிவுரையாற்றினார்.
இந்த மேம்பாட்டுத் திட்டம் குறித்து கருத்து தெரிவித்த திறன் மேம்பாடு மற்றும் தொழில் முனைவோர் அமைச்சக செயலாளர் திரு ராஜேஷ் அகர்வால், இந்தியா வல்லரசாக மாறுவதற்கு முயற்சி செய்துவரும் நிலையில், இந்தியாவின் பொருளாதார வளர்ச்சிக்கு ஆக்கப்பூர்வ பங்களிப்பு செய்வதற்கு அரசு ஊழியர்கள் தாங்களாகவே திறனை வளர்த்துக் கொள்வது அவசியம் என்றார்.
கட்டமைப்பு பயிற்சிக்கான முக்கிய நோக்கங்கள், இந்தியத் திறன் மேம்பாட்டு சேவை அதிகாரிகளுக்குத் திட்டங்களை ஊக்குவித்தல்; திறன் மேம்பாடு மற்றும் தொழில் முனைவோர் அமைச்சகப் பெண் ஊழியர்களுக்குத் தற்காப்புக் கலை பயிற்சி அளிப்பது; திறன் வளர்ச்சி மற்றும் தொழில் முனைவோர் அமைச்சகத்தின் 765 அதிகாரிகளுக்கு மன அழுத்தத்தை சமாளிக்க 5 நாள் மனவளக்கலை பயிற்சி; நிர்வாகம் மற்றும் தலைமைத்துவ கட்டமைப்புக்கு 120 அதிகாரிகளுக்குப் பயிற்சி.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1825773
குடியரசுத் தலைவர் செயலகம்
பல்கேரிய பிரதமருடன் குடியரசுத் தலைவர் சந்திப்பு, வலிமையான இருதரப்பு வர்த்தக உறவுக்கு அழைப்பு, சோஃபியாவில் மகாத்மா காந்தி சிலை திறப்பு
பல்கேரியாவுடனான பொருளாதார உறவுகளை குறிப்பிடத்தக்க வகையில் மேம்படுத்த இந்தியா ஆர்வத்துடன் இருப்பதாகவும் குடியரசுத் தலைவர் கூறினார். தகவல் தொழில்நுட்பம், மருந்துப் பொருட்கள், தொழில்நுட்பம், உணவு பத்ப்படுத்ட்துதல் உள்ளிட்ட துறைகளில் பல்கேரிய சிறப்பான செயல்பாடுகளை கொண்டுள்ளது. கூட்டு நிறுவனங்களை ஏற்படுத்தி பல்கேரியாவில் முதலீடு செய்ய இந்திய நிறுவனங்கள் வலிமையான விருப்பம் கொண்ட துறைகள் உள்ளன.
நமது பாதுகாப்பு ஒத்துழைப்பு நீண்டகாலமாக மேற்கொள்ளப்பட்டு வருவதாக குடியரசுத் தலைவர் தெரிவித்தார். பல்கேரியாவின் அறிவாற்றல் மற்றும் தொழில்நுட்பத்தை பயன்படுத்திக் கொள்ள இந்தியா ஆர்வத்துடன் உள்ளது. மேக் இன் இந்தியா முயற்சியின் ஒரு பகுதியாக இந்தியாவுக்கு வருகை தந்து தயாரிக்க பல்கேரிய நிறுவனங்களுக்கு இந்தியா அழைப்பு விடுக்கிறது.
பின்னர் சோஃபியாவில் உள்ள் சவூத் பார்க்கில் மகாத்மா காந்தியின் சிலையை பல்கேரிய அதிபருடன் இணைந்து குடியரசு தலைவர் திறந்து வைத்தார். நிகழ்ச்சியில் பேசிய குடியரசுத் தலைவர், சிறப்பு தினமான தேசிய ஒருங்கிணைப்பு தினத்தில் மகாத்மா காந்திக்கு நிலைத்த இல்லம் ஒன்றை அளித்தமைக்காக தனது நன்றிகளை தெரிவித்துக் கொள்வதாக கூறினார். மனித குலத்திற்கு சேவையாற்ற தனது ஒட்டுமொத்த வாழ்க்கையையும் அர்ப்பணித்தவருக்கு மேற்கொள்ளப்படும் அர்த்தமுள்ள அஞ்சலியாகும் இது. முரண்பாடு, பொறுப்பற்ற வன்முறை மற்றும் பாரபட்சம் கொண்ட இந்த தருணத்தில் அவரது சிந்தனைகள் மற்றும் போதனைகள் மிகவும் ஏற்றவையாகும்.
கூடுதல் விவரங்களுக்கு: pib.nic.in
ஆயுஷ்
சிடிஆர்ஐ இணையளத்தில் ஆயுர்வேதா தரவுத் தொகுப்பு நாளை தொடக்கம்
சிடிஆர்ஐ இணையளத்தில் ஆயுர்வேத தரவுத் தொகுப்பை ஆயுஸ் அமைச்சர் திரு கிரண் ரிஜிஜூ ஆன்லைன் மூலம் நாளை தொடங்கி வைக்கிறார். இந்த ஆயுர்வேத தரவு தொகுப்பை ஐசிஎம்ஆர் மற்றும் ஆயுர்வேத அறிவியல் ஆராய்ச்சிக்கான மத்திய கவுன்சில்  ஆகியவை இணைந்து உருவாக்கியுள்ளன.
சிடிஆர்ஐ இணையதளம் மருத்துவ பரிசோதனை பதிவுக்கான முதன்மையான இணையதளமாகும். இது உலக சுகாதார நிறுவனத்தின் சர்வதேச மருத்துவ பரிசோதனை பதிவுதளத்தின் கீழ்  செயல்படுகிறது. இந்த சிடிஆர்ஐ இணையளத்தில் ஆயுர்வேத தரவு தொகுப்பை உருவாக்குவது, ஆயுர்வேத தலையீடுகளின் அடிப்படையில் மருத்துவ ஆய்வு தரவைப் பதிவு செய்ய, ஆயுர்வேதத் துறை சொற்களைப் பயன்படுத்த உதவுகிறது. தற்போது வரை ஆயுர்வேத மருத்துவ பரிசோதனைகள், நவீன மருத்துவத்தில் இருந்து பெறப்பட்ட சொற்களை சார்ந்து உள்ளது.
தற்போது ஐசிஎம்ஆர் - சிசிஆர்ஏஎஸ் ஆகியவற்றின் கூட்டு முயற்சிகளால், ஆயுர்வேதத்துறை சொற்கள், சிடிஆர்ஐ-யின் அங்கமாக மாறியுள்ளது. இந்த டிஜிட்டல் தளத்தின் முக்கிய அம்சம், ஆயுர்வேத சுகாதார நிலைமைகளைத் தேர்ந்தெடுப்பதன் மூலம் 3866 ஆயுர்வேத நோய் குறியீடுகளை நமஸ்தே இணையதளத்தில்  இணைக்கப்பட்டுள்ளது. இதில் ஆயுர்வேதம் தொடர்பான நோய் புள்ளிவிவரங்கள் சர்வதே தரத்தின் படி வகைப்படுத்தப்பட்டுள்ளன. இதனால், தற்போது ஆயுர்வேத பரிசோதனை தகவல்கள், முடிவுகள், ஆயுர்வேதத் துறை சொற்களில் கிடைக்கும்.
நாளை AMAR, SAHI, e-MEDHA மற்றும் RMIS ஆகிய மேலும் நான்கு இணையதளங்களும் தொடங்கப்படவுள்ளன. இவற்றை சிசிஆர்ஏஎஸ் உருவாக்கியுள்ளது. ஆஸ்எம்ஐஎஸ்-ஐ ஐசிஎம்ஆர்-சிசிஆர்ஏஎஸ் ஆகியவை இணைந்து உருவாக்கியுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1732678
பிரதமர் அலுவலகம்
முன்னணி சீக்கிய அறிவுஜீவிகளைப் பிரதமர் சந்தித்துள்ளார்
நாடு முழுவதும் உள்ள முன்னணி சீக்கிய அறிவுஜீவிகள் தூதுக்குழுவைப் பிரதமர் திரு நரேந்திர மோடி 7, லோக் கல்யாண் மார்கில் சந்தித்தார்.
விவசாயிகள் நலன், இளைஞர்களுக்கு அதிகாரமளித்தல், போதைப் பொருள் இல்லாத சமூகம், தேசிய கல்விக் கொள்கை, திறன் வளர்த்தல், வேலைவாய்ப்பு, தொழில்நுட்பம், பஞ்சாபின் ஒட்டுமொத்த வளர்ச்சிப்பாதை போன்ற பல்வகை பொருளில் இந்தத் தூதுக்குழுவுடன் பிரதமர் கலந்துரையாடினார்.
இந்த சந்திப்பின்போது, தாய்மொழியில் கல்வி என்பதற்கு பிரதமர், முக்கியத்துவம் அளித்து பேசினார். தொழில் முறை பாடங்களை இந்திய மொழிகளில் உருவாக்க முயற்சிகள் மேற்கொள்ளப்பட்டு வருவதாகவும், இதன் மூலமே தாய்மொழியில் உயர்கல்வி என்பது சாத்தியமாகும் என்றும் அவர் கூறினார்.
பிரதமரின் அழைப்புக்கு நன்றி தெரிவித்த தூதுக்குழுவினர் நாட்டின் பிரதமர் தங்களுடன் பேச்சு நடத்துவார் என்று நாங்கள் ஒருபோதும் கற்பனை செய்ததில்லை என்றனர். சீக்கிய சமூகத்தினரின் நலனுக்காக பிரதமரால் தொடர்ந்து மேற்கொள்ளப்படும் பல்வேறு நடவடிக்கைகளையும் அவர்கள் பாராட்டினர்
-------
(
நிதி அமைச்சகம்
2018, அக்டோபர் 1 முதல் 10-ஆம் தேதி வரை பாரத ஸ்டேட் வங்கியின் அங்கீகாரம் பெற்ற 29 கிளைகளில் தேர்தல் பத்திரங்கள் விற்பனை
தேர்தல் பத்திரங்கள் திட்டம் தொடர்பாக அரசிதழ் எண்.20, தேதி 02.01.2018-ல் மத்திய அரசு அறிவிக்கை வெளியிட்டுள்ளது. இத்திட்ட விதிகளின்படி, தேர்தல் பத்திரங்களை இந்திய குடிமகனோ அல்லது இந்தியாவுடன் இணைக்கப்பட்ட அல்லது ஏற்படுத்தப்பட்ட பகுதியின் குடிமகனோ தேர்தல் பத்திரங்களை வாங்கத் தகுதி படைத்தவர் ஆகிறார். தனிநபராகவோ, கூட்டாகவோ அல்லது மற்ற தனிநபர்களுடன் இணைந்தோ தேர்தல் பத்திரங்களை வாங்கலாம். 1951 மக்கள் பிரதிநிதித்துவச் சட்டம் 29-ஏ பிரிவின்படி , பதிவு செய்யப்பட்ட அரசியல் கட்சிகள், கடைசியாக நடைபெற்று முடிந்த நாடாளுமன்ற தேர்தல் அல்லது சட்டமன்றத் தேர்தல்களில், பதிவான மொத்த வாக்குகளில், ஒரு சதவீதத்திற்கும் குறையாமல் வாக்குகளைப் பெற்றிருந்தால் மட்டுமே தேர்தல் பத்திரங்களை வாங்குவதற்கு தகுதி படைத்தவை ஆகும். தேர்தல் பத்திரங்களை அங்கீகாரம் பெற்ற வங்கியில் தங்களது வங்கிக் கணக்கில் தகுதியான அரசியல் கட்சிகள் தேர்தல் பத்திரங்களை பணமாக மாற்றிக் கொள்ளலாம்.
பாரத ஸ்டேட் வங்கி தனது 5-வது கட்ட விற்பனையில், தேர்தல் பத்திரங்களை விநியோகிக்கவும், பணமாக மாற்றிக் கொடுக்கவும் அங்கீகாரம் பெற்ற 29 கிளைகளில் 01.10.2018 முதல் 10.10.2018 வரை வசதி செய்யப்பட்டுள்ளது.
தமிழ்நாடு மற்றும் புதுச்சேரியைப் பொறுத்தமட்டில் சென்னை, பாரிமுனை, தம்புச் செட்டி தெருவில் உள்ள பாரத ஸ்டேட் வங்கியின் பிரதான கிளையில் 800 தேர்தல் பத்திரங்கள் விற்பனைக்குக் கிடைக்கும் என்று அறிவிக்கப்பட்டுள்ளது.
-----------
(Visitor Counter : 100
பாதுகாப்பு அமைச்சகம்
எளிதில் எடுத்துச்செல்லக்கூடிய ஆக்சிஜன் கருவிகளை விசாகப்பட்டினம் மாவட்ட நிர்வாகத்திடம் இந்தியக் கடற்படை ஒப்படைத்தது
விசாகப்பட்டினம் கடற்படை கப்பல் தளத்தில் வடிவமைக்கப்பட்டு, தயாரிக்கப்பட்ட எளிதில் எடுத்துச் செல்லக்கூடிய ஆக்சிஜன் கருவிகள், விசாகப்பட்டினம் மாவட்ட ஆட்சியர் திரு.வினய் சந்திடம் ஒப்படைக்கப்பட்டன. கிழக்கு கடற்படை கட்டளை, மருத்துவ அதிகாரி ரியர் அட்மிரல் சி.எஸ். நாயுடு, ஆந்திரா மருத்துவக்கல்லூரி முதல்வர் டாக்டர். பி.வி. சுதாகர் ஆகியோர் முன்னிலையில், ஏப்ரல் 9-ஆம் தேதி அன்று, கடற்படை தளத்தின் அட்மிரல் கண்காணிப்பாளர் ஶ்ரீகுமார் நாயர், கருவிகளை ஒப்படைத்தார். இந்தத் தொகுப்புக்கருவிகள் மூலம், ஒரு பெரிய ஆக்சிஜன் குப்பியிலிருந்து ஒரே சமயத்தில் ஆறு நோயாளிகளுக்கு ஆக்சிஜனை வழங்க முடியும். 5 தொகுப்புகள் மாவட்ட ஆட்சியரிடம் வழங்கப்பட்ட நிலையில், எஞ்சிய 20 தொகுப்பு கருவிகளை அடுத்த 2 வாரங்களில் விநியோகிக்கத் திட்டமிடப்பட்டுள்ளது.
(Visitor Counter : 101
பிரதமர் அலுவலகம்
பிரதமர் நரேந்திர மோடி நவம்பர் 19 அன்று உத்தரப் பிரதேசத்தில் ரூ 6250 கோடி மதிப்பிலான பல்வேறு வளர்ச்சித் திட்டங்களை தொடங்கி வைக்கிறார்
தண்ணீர் பற்றாக்குறை பிரச்சனையைத் தீர்க்கவும் மற்றும் அதன் மூலம் விவசாயிகள் சந்தித்து வரும் பிரச்சனைகளில் இருந்து விடுபடவும் உதவக் கூடிய திட்டங்களை பிரதமர் மகோபாவில் தொடங்கி வைக்கிறார்
பிரதமர் 600 மெகாவாட் அல்ட்ராமெகா சூரிய மின்சக்தி பூங்காவிற்கான அடிக்கலை நாட்டுவதோடு ஜான்சியில் அடல் ஏக்தா பூங்காவையும் தொடங்கி வைக்கிறார்
பிரதமர் நரேந்திர மோடி வரும் 19ம் தேதியன்று உத்தரப்பிரதேசத்தின் மகோபா மற்றும் ஜான்சி மாவட்டங்களுக்கு பயணம் மேற்கொள்கிறார்.
தண்ணீர் பற்றாக்குறையைத் தீர்த்து வைப்பதற்கான குறிப்பிடத்தக்க முன்னெடுப்பாக பிரதமர் 19ம் தேதி பிற்பகல் 2.45 மணிக்கு மகோபாவில் பல்வேறு திட்டங்களைத் தொடங்கி வைக்கிறார். இந்த திட்டங்கள் அந்தப் பிராந்தியத்தில் உள்ள தண்ணீர் பிரச்சனையைத் தீர்க்கவும் விவசாயிகள் இந்தப் பிரச்சனையில் இருந்து விடுபடவும் உதவியாக அமையும். அர்ஜுன் சகாயக் திட்டம், ரடோலி வையர் திட்டம், போவானி அணைக்கட்டு திட்டம் மற்றும் மஜ்கோவன்-சில்லி நீர்த்தெளிப்பான் திட்டம் ஆகியன தொடங்கி வைக்கப்படவுள்ள திட்டங்கள் ஆகும். இந்தத் திட்டங்களின் ஒட்டுமொத்த செலவு ரூ. 3,250 கோடிக்கும் அதிகமாகும். இந்தத் திட்டங்கள் செயல்படுத்தப்படும் போது மகோபா, ஹமீர்பூர், பாண்டா மற்றும் லலித்பூர் ஆகிய மாவட்டங்களைச் சேர்ந்த சுமார் 65,000 ஹெக்டேர் பரப்பிலான நிலத்திற்கு நீர்ப்பாசன வசதி கிடைக்கும். இதன் மூலம் இந்தப் பிராந்தியத்தின் லட்சக்கணக்கான விவசாயிகள் பயன் பெறுவர். மேலும் இந்தத் திட்டங்கள் இப்பகுதி மக்களுக்கு தூய்மையான குடிநீர் கிடைக்கவும் வழிவகுக்கும்.
மாலை 5.15 மணி அளவில் பிரதமர் ஜான்சியின் கரௌவ்தாவில் நடைபெறும் நிகழ்ச்சியில் பங்கேற்று 600 மெகாவாட் அல்ட்ரா மெகா சூரிய மின்சக்தி பூங்காவிற்கான அடிக்கல்லை நாட்டுகிறார். இந்த சூரிய மின்சக்தி பூங்காவானது ரூ 3,000 கோடிக்கும் அதிகமான செலவில் கட்டப்படவுள்ளது. இந்தத் திட்டம் குறைந்த செலவில் மின்சாரம் கிடைத்தல் மற்றும் மின்சார விநியோக அமைப்பில் நிலைத்தன்மையை உருவாக்கல் என்ற இரட்டைப் பலன்களை வழங்கும்.
பிரதமர் ஜான்சியில் அடல் ஏக்தா பூங்காவையும் தொடங்கி வைக்கிறார். முன்னாள் பிரதமர் திரு அடல் பிகாரி வாஜ்பாய் பெயர் சூட்டப்பட்டுள்ள இந்தப் பூங்காவானது ரூ 11 கோடிக்கும் அதிகமான செலவில் சுமார் 40,000 சதுர மீட்டர் பரப்பளவில் பரந்து விரிந்துள்ளது. இந்தப் பூங்காவில் ஒரு நூலகமும் திரு அடல் பிகாரி வாஜ்பாயின் சிலையும் நிறுவப்படவுள்ளது. ஒற்றுமைக்கான சிலையை வடிப்பதில் பங்கேற்றிருந்த புகழ்பெற்ற சிற்பி திரு ராம் சுதர் இந்தச் சிலையை வடிவமைத்துள்ளார்.
புள்ளியியல் மற்றும் திட்ட அமலாக்கம் அமைச்சகம்
இந்தியாவில் சம்பளப் பட்டியல் குறித்த அறிக்கை – முறையான வேலைவாய்ப்பு கண்ணோட்டம்
புள்ளியியல் மற்றும் திட்ட அமலாக்க அமைச்சகத்தின் தேசிய புள்ளியியல் அதிகாரி, நாட்டின் வேலைவாய்ப்புக் கண்ணோட்டம் குறித்த செய்தி அறிக்கையை வெளியிட்டுள்ளார். தெரிவு செய்யப்பட்ட அரசு முகமைகள் மூலம் குறிப்பிட்ட பரிமாணங்களில் ஏற்பட்டிருக்கும் வளர்ச்சி மதிப்பீடு, இதில் இடம் பெற்றுள்ளது. 2017 செப்டம்பர் முதல் 2021 செப்டம்பர் வரையிலான காலத்தில் நிர்வாக ஆவணங்கள் அடிப்படையில், இந்த மதிப்பீடு செய்யப்பட்டுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1774948
(Visitor Counter : 142
இந்திய அரசின் முதன்மை அறிவியல் ஆலோசகரின் அலுவலகம்
சி.எஸ்.ஐ.ஆர். - ஐ.எம்.டெக்-ல் கோவிட் -19 சாம்பிள் மருத்துவப் பரிசோதனை
கோவிட்-19 நெருக்கடியில், மருத்துவப் பரிசோதனை உபகரணங்கள் குறைவாகத்தான் கிடைக்கின்றன என்பது மிகப் பெரிய சவால்களில் ஒன்றாக இருக்கிறது. வெளிநாட்டுப் பயணம் மேற்கொண்டவர்களுக்கு தான் இந்தியாவில் இப்போது பிரதானமாகப் பரிசோதனைகள் செய்யப்படுகின்றன. இருந்தபோதிலும், பத்து லட்சம் பேரில் எத்தனை பேருக்கு பரிசோதனை செய்யப்படுகிறது என்ற மதிப்பீட்டில் இது இன்னும் அதிகரிக்க வேண்டியுள்ளது.
மருத்துவப் பரிசோதனைத் திறனை மேம்படுத்துவதற்காக அறிவியல் மற்றும் தொழில் ஆராய்ச்சிக் கவுன்சில் - நுண்ணுயிரித் தொழில்நுட்ப ஆய்வு நிலையம்  ஆகியவை இணைந்து கோவிட் - 19 மருத்துவப் பரிசோதனை வசதியை அதிகரித்துள்ளன.
``அரசின் அங்கீகாரம் பெற்ற அனைத்து ஆய்வகங்களையும் இதில் ஈடுபடுத்துவது என்று இந்திய மருத்துவ ஆராய்ச்சி நிறுவனம் மேற்கொண்டுள்ள முயற்சியால், நோய் தாக்குதல் இருக்குமோ என்ற சந்தேகத்துக்குரிய நபர்களுக்கான மருத்துவப் பரிசோதனைகளின் எண்ணிக்கை அதிகரிக்கும். நுண்ணுயிரித் தொழில்நுட்ப ஆய்வு நிலையம் ஆரம்ப கட்டத்தில் தினமும் 50 முதல் 100 மாதிரிகளைப் பரிசோதனை செய்யும் அளவுக்குத் திறனுடன் செயல்படத் திட்டமிட்டுள்ளது. பின்னர் தேவையைப் பொருத்து, இதை கணிசமாக அதிகரித்துக் கொள்ள முடியும்'' என்று சண்டீகர் நுண்ணுயிரித் தொழில்நுட்ப ஆய்வு நிலைய இயக்குநர் டாக்டர் சஞ்சீவ் கோஸ்லா கூறியுள்ளார்.
கோவிட்-19 பாதிப்புக்கான ஆய்வகப் பரிசோதனைகளை நடத்தும் திறனை இந்த மையம் அதிகரித்துக் கொண்டுள்ளது. மூலக்கூறு நுண்ணுயிரியல் துறையில் இந்த நிறுவனம் நிபுணத்துவம் பெற்றதாக உள்ளது.
மருத்துவப் பரிசோதனைகள் செய்வதுடன், சுகாதாரப் பணியாளர்களுக்கு தனிப்பட்ட பாதுகாப்பு சாதனம்  வழங்குவதிலும் CSIR-IMTECH) உதவியாக இருந்து வருகிறது.
சுகாதாரம் மற்றும் குடும்ப நலத்துறை அமைச்சகம்
இந்திய பார்மாகோபியா ஆணையத்தின் மாநாடு 2022-க்கு தலைமை வகித்த டாக்டர் மன்சுக் மாண்டவியா, இந்த நூலின் 9-வது பதிப்பையும் வெளியிட்டார்
இந்திய பார்மாகோபியா ஆணையத்தின் மாநாடு 2022-க்கு தலைமை வகித்த மத்திய சுகாதாரம்- குடும்ப நலம் மற்றும் ரசாயன உரத்துறை அமைச்சர் டாக்டர் மன்சுக் மாண்டவியா, மருந்து பொருட்களின் குணங்கள் மற்றும் அவற்றின் தயாரிப்புமுறையை விளக்கும் நூலான பார்மாகோபியாவின் 9-வது பதிப்பையும் புதுதில்லியில் இன்று வெளியிட்டார். மத்திய இணையமைச்சர் டாக்டர் பாரதி பிரவீன் பவார் இந்த நிகழ்ச்சிக்கு முன்னிலை வகித்தார்.
நிகழ்ச்சியில் பேசிய அமைச்சர் மன்சுக் மாண்டவியா, இந்தியாவின் பார்மாகோபியாவை உலகம் முழுவதும் ஏற்றுக்கொண்டு பாராட்டப்பட வேண்டும் என்ற தமது விருப்பத்தை வெளியிட்டார். உலகம் முழுவதற்கும் குறைந்தவிலையில் மருந்து பொருட்களை விநியோகித்ததன் மூலம், பாரம்பரிய மருந்து கண்டுபிடிப்பு மற்றும் உற்பத்தியில் “உலகின் மருந்து கிண்ணமாக” நாம் மாறியுள்ளோம் என்று தெரிவித்தார். எனினும் மருந்து தயாரிப்பு ஆராய்ச்சி துறையை இன்னும் மேம்படுத்த வேண்டும் என்றும் அவர் குறிப்பிட்டார். இதுவரை நேபாளம், மொரிஷியஸ், ஆப்கானிஸ்தான், கானா ஆகிய 4 நாடுகள் இந்திய பார்மாகோபியாவை, தர நூலாக ஏற்று கொண்டுள்ளன. மேலும் பல நாடுகள் நமது பார்மாகோபியாவை ஏற்றுகொள்ளும் வகையில் நாம் செயல்திட்டத்தை வகுத்து முன்னோக்கி செல்லவேண்டும்” என்றும் அவர் குறிப்பிட்டார்.
சர்வதேச அளவில் இந்தியாவின் பங்களிப்பை சுட்டிக்காட்டிய டாக்டர் மன்சுக் மாண்டவியா, “நமது பிரதமர் திரு நரேந்திர மோடியின் தொலைநோக்கு பார்வையின் விளைவாகவும், அதற்கான நமது உழைப்பின் காரணமாகவும், உலகம் நம்மை அங்கீகரிக்கத் தொடங்கியிருப்பதுடன், நமது பணிகளுக்கு உரிய முக்கியத்துவம் அளித்து அதனை ஏற்றுக்கொண்டு வருவதாகவும் கூறினார். நமது மருந்து பொருட்களான- தடுப்பூசிகள், மருந்துகள், மருத்துவ சாதனங்கள் போன்றவற்றின் தரத்தை பராமரிப்பதுடன், நோயாளிகளிடம் இந்த மருந்துகள் ஏற்படுத்தும் விளைவை கருத்தில் கொண்டு ஆரோக்கியமான மற்றும் வளமான இந்தியாவை உருவாக்குவதில் பார்மாகோபியா அவசியம் என்றும் அவர் தெரிவித்தார்.
பிரதமர் அலுவலகம்
இத்தாலியின் ரோம் நகரில் உள்ள உணவு மற்றும் வேளாண் நிறுவனத்தின் தலைமையகத்தில் நடைபெற்ற சர்வதேச சிறுதானியங்கள் ஆண்டின் துவக்க விழாவில் பிரதமரின் செய்தி
இத்தாலி நாட்டின் ரோம் நகரில் உள்ள உணவு மற்றும் வேளாண் நிறுவனத்தின் தலைமையகத்தில் நடைபெற்ற சர்வதேச சிறுதானியங்கள் ஆண்டின் துவக்க விழாவில் பிரதமர் திரு நரேந்திர மோடி விடுத்திருந்த செய்தி பகிரப்பட்டது. இந்தியாவின் சார்பாக இந்த விழாவில் கலந்து கொண்ட மத்திய வேளாண்மை மற்றும் விவசாயிகள் நல இணையமைச்சர் திருமிகு ஷோபா கரண்ட்லாட்ஜே, பிரதமரின் செய்தியை வாசித்தார். பிரதமரின் தொலைநோக்குப் பார்வை மற்றும் முன்முயற்சியின் காரணமாக 70-க்கும் மேற்பட்ட நாடுகளின் ஒத்துழைப்போடு 2023- ஆம் ஆண்டை சர்வதேச சிறுதானியங்கள் ஆண்டாக ஐக்கிய நாடுகள் பொது சபை அறிவித்தது.
மனிதர்கள் முதலில் பயிரிட்ட பயிர்களுள் சிறுதானியங்களும் அடங்கும் என்றும், அதில் முக்கிய ஊட்டச்சத்துக்கள் அனைத்தும் நிறைந்திருப்பதாகவும் தமது செய்தியில் குறிப்பிட்ட பிரதமர், எதிர்கால உணவாக சிறுதானியங்களை மாற்றுவதன் அவசியத்தையும் வலியுறுத்தினார். “நூற்றாண்டில் ஒரு முறை நிகழும் பெருந்தொற்றும், அதிகரித்து வரும் உலகளாவிய பிரச்சனைகளும் உணவு பாதுகாப்புக்கு அச்சுறுத்தலாக இருக்கிறது. பருவநிலை மாற்றமும் உணவு இருப்பில் தாக்கத்தை ஏற்படுத்தக் கூடும். அதுபோன்ற சூழலில் சிறுதானியங்களுடன் சம்பந்தப்பட்ட உலகளாவிய இயக்கம் முக்கிய முயற்சியாக இருக்கும்”, என்று அவர் தெரிவித்தார்.
“நுகர்வோருக்கும், பயிரிடுவோருக்கும் பருவ நிலை பிரச்சனைக்கும் சிறுதானியங்கள் மிகச்சிறந்தது. நுகர்வோருக்கு தேவையான சமமான ஊட்டச்சத்து அதில் நிறைந்துள்ளது. குறைவான தண்ணீர் தேவைப்படுவதாலும், இயற்கை வேளாண்மைக்கு உகந்ததாக விளங்குவதாலும், அவற்றை பயிரிடுபவர்களும் பயனடைகின்றனர். நமது சுற்றுச்சூழலும் பெருமளவு பயனடைகிறது. ‘சிறுதானியங்களில் முழு கவனம் செலுத்தப்படுவது' குறித்த விழிப்புணர்வை உருவாக்குவது இந்த இயக்கத்தின் முக்கிய நோக்கம். நிறுவனங்களும், தனி நபர்களும் பெருமளவில் தாக்கத்தை ஏற்படுத்தலாம். சர்வதேச சிறுதானியங்கள் ஆண்டு, பாதுகாப்பான, நிலையான மற்றும் ஆரோக்கியமான எதிர்காலத்தை நோக்கிய பெருந்திரள் இயக்கத்தின் தொடக்கமாக அமையும் என்று நான் நம்புகிறேன்”, என்று பிரதமர் திரு நரேந்திர மோடி தமது செய்தியில் தெரிவித்தார்.
பாதுகாப்பு அமைச்சகம்
இந்தியா-சீனா கார்ப்ஸ் கமாண்டர் மட்டத்திலான சந்திப்பு எல்லை பிரச்னை குறித்து 8-வது முறையாக ஆலோசனை
இந்திய-சீன எல்லையின் மேற்கு பகுதியில் எல்லைக்கட்டுப்பாடு கோட்டில் படைகளை விலக்கிக் கொள்வது குறித்து இருதரப்பின் கார்ப்ஸ் கமாண்டர் மட்டத்திலான சந்திப்பு 8-வது முறையாக நவம்பர் 6-ம் தேதி நடைபெற்றது.
லடாக்கின் லே மாவட்டத்தில் உள்ள சுசுல் பகுதியில் நடந்த இந்த சந்திப்பில் இருதரப்பிலும் நேர்மையான , ஆழமான மற்றும் ஆக்கப்பூர்வமான கருத்துப் பரிமாற்றம் நடைபெற்றது. இருநாட்டு தலைவர்களால் எட்டப்பட்ட முக்கியமான ஒருமித்த கருத்துகளை அமல்படுத்துவது என்றும் இரு தரப்பிலும் ஆர்வத்துடன் ஒத்துக்கொள்ளப்பட்டது. தத்தமது நாடுகளின் எல்லையில் இருக்கும் படைகள் சுயக்கட்டுப்பாட்டை கடைபிடிப்பதை உறுதி செய்வது என்றும் தவறான புரிதல்களை தவறான கணக்கீடுகளை தவிர்ப்பது என்றும் முடிவு செய்யப்பட்டது.
தூதரக வழியிலும், ராணுவ ரீதியாகவும் பேச்சுவார்த்தைகள் மற்றும் இரு நாடுகளுக்கு இடையேயான தொடர்புகளை தொடர்ந்து நிர்வகிப்பது என்றும் இரு நாடுகளின் தரப்பிலும் ஒப்புக்கொள்ளப்பட்டது. இந்த சந்திப்பின் ஆலோசனையை முன்னெடுத்துச்செல்ல, நிலுவையில் இருக்கும் பிற சிக்கல்களைத் தீர்ப்பதற்கு அழுத்தம் கொடுப்பது என்றும், எல்லைப்பகுதிகளில் அமைதி மற்றும் சுயகட்டுப்பாட்டை பரமாரிப்பது என்றும் முடிவு செய்யப்பட்டது. விரைவில் அடுத்த கட்ட பேச்சுவார்த்தையில் ஈடுபடுவது என்றும் முடிவு செய்யப்பட்டது.
----
(Visitor Counter : 177
மனித வள மேம்பாட்டு அமைச்சகம்
உயிரோட்டம் பெறும் காசி தமிழ் சங்கமம், உள்ளூர் கலாச்சாரத்தில் மூழ்கி எழுந்தது
காசி சங்கமத்தின் 3-வது நாளான திங்கட்கிழமை புனித கங்கையாற்றின் நதிக்கரையில் உள்ள காசியின் பல்வேறு பகுதிகளில் தமிழ்நாட்டைச் சேர்ந்த பிரதிநிதிகள் ஏராளமானோர் கூடினார்கள். ஹர ஹர மகாதேவ் என்ற கோஷத்தோடு புனித நீராடிய பின் அவர்கள், ஸ்ரீ காசி விஸ்வநாதா கோவிலுக்குச் சென்றனர். அத்துடன் பனாரசி உணவு வகைகளை உண்டும் பல்வேறு கைத்தறிப் பொருட்களை வாங்கியும் மகிழ்ந்தார்.
வாரணாசி ரயில் நிலையம் மற்றும் விமான நிலையத்தில் தமிழ்நாட்டிலிருந்து வந்து இறங்குவோரின் எண்ணிக்கை அதிகரித்து வருவதைக் காணமுடிகிறது.
முதன் முறையாக தமிழ்நாட்டில் ராமேஸ்வரம் பகுதியிலிருந்து வந்திருந்த மாணவர்கள் காசி சங்கமத்தில் உற்சாகத்துடன் பங்கேற்ப்பதை காணமுடிந்தது. காசி சங்கமம் மூலம் கலாச்சாரம் மற்றும் பாரம்பரியத்தை ஒருங்கிணைத்த பிரதமர் திரு நரேந்திர மோடியின் முயற்சியை அவர்கள் பாராட்டினார்கள்.
மத்திய அமைச்சரவை
இந்தோ – திபெத் எல்லைக்காவல் படையின் பணிநிலைப் பிரிவை ஆய்வு செய்ய மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்தோ – திபெத் எல்லைக்காவல் படையின் பணிநிலைப் பிரிவை ஆய்வு செய்ய ஒப்புதல் வழங்கப்பட்டுள்ளது.
இதன் மூலம் இந்தப் படையின் குறிப்பிட்ட பணிநிலைப் பிரிவுகளில் விரிவாக்கம் செய்யப்படும். புதிய பணியிடங்கள் உருவாக்கப்படுவதன் மூலம், இந்தோ – திபெத் எல்லைக்காவல் படையின் கண்காணிப்புத்திறன் மற்றும் படைத்திறன் அதிகரிக்கும்
மேலும், சண்டிகரில் மேற்குத் தலைமைப் பிரிவும், கவுஹாத்தியில் கிழக்குத் தலைமைப் பிரிவும் அமைக்க உத்தேசிக்கப்பட்டுள்ளது.
----
(Visitor Counter : 86
பிரதமர் அலுவலகம்
‘வளர்ச்சிக்கான நிதியளித்தல் & வளர விரும்பும் பொருளாதாரம்’ குறித்த இணையவழிக் கருத்தரங்கில் பிரதமர் ஆற்றிய உரையின் முக்கிய அம்சங்கள்
எனது அனைத்து அமைச்சரவை தோழர்கள், நிதி மற்றும் பொருளாதாரத் துறை நிபுணர்கள், தாய்மார்கள், பெரியோர்கள் அனைவருக்கும் வணக்கம்!
முதலில் சர்வதேச மகளிர் தினத்தையொட்டி வாழ்த்துகள். முற்போக்கான பட்ஜெட்டை அளித்த பெண் நிதி அமைச்சரை இந்தியா பெற்றுள்ளது நமக்கெல்லாம் பெருமை தரும் விஷயமாகும்.
நண்பர்களே, நூற்றாண்டுக்கு ஒருமுறை பாதிக்கும் பெருந்தொற்றுக்கு பின்னர் இந்திய பொருளாதாரம் மீண்டும் வேகமடைந்துள்ளது. இது நமது பொருளாதார முடிவுகள் மற்றும் பொருளாதாரத்தின் வலுவான அடிப்படையின் பிரதிபலிப்பாகும். இந்த பட்ஜெட்டில் உயர் வளர்ச்சி வேகத்தைப் பராமரிக்க பல்வேறு நடவடிக்கைகளை அரசு எடுத்துள்ளது. அந்நிய முதலீட்டு வரவுகளை ஊக்குவித்தல், உள்கட்டமைப்பு முதலீட்டுக்கு வரி குறைத்தல், என்ஐஐஎஃப், கிப்ட்சிட்டி, புதிய டிஎஃப்ஐ-க்கள் போன்ற அமைப்புகளை உருவாக்குதல் ஆகியவற்றின் மூலம் நிதி மற்றும் பொருளாதார வளர்ச்சியை வேகப்படுத்த நாங்கள் முனைந்துள்ளோம். நிதித்துறையில் டிஜிட்டல் தொழில்நுட்பத்தை விரிவாகப் பயன்படுத்தும் அரசின் முயற்சி தற்போது அடுத்த கட்டத்தை அடைந்துள்ளது. 75 டிஜிட்டல் வங்கி அலகுகள் அல்லது 75 மாவட்டங்களில் சென்ட்ரல் பேங்க் டிஜிட்டல் கரன்சி ஆகியவற்றில் இந்த தொலைநோக்கை பிரதிபலிக்கும்.
தற்சார்பு இந்தியா இயக்கத்துக்கு, பிரதம மந்திரி விரைவு சக்தி தேசியப் பெருந்திட்டம் முக்கியமாகும். நாட்டின் சமன்பாடான வளர்ச்சியின் திசை பற்றிக் குறிப்பிட்ட பிரதமர், முன்னேறத் துடிக்கும் மாவட்டங்கள் திட்டம் அல்லது கிழக்கு இந்தியா மற்றும் வடகிழக்கை மேம்படுத்துதல் போன்றவை முன்னுரிமைத் திட்டங்கள்.
நண்பர்களே, இந்தியாவின் அபிலாஷைகள் மற்றும் எம்எஸ்எம்இ-ன் வலிமை ஆகியவற்றுக்கிடையே உள்ள இணைப்பை மேம்படுத்துவது அவசியமாகும். நிதித் தொழில்நுட்பம், வேளாண் தொழில்நுட்பம், மருத்துவத் தொழில்நுட்பம் மற்றும் திறன் மேம்பாடு போன்ற துறைகளில் நாடு முன்னேறும் வரை தொழில் 4.0-வுக்கு வாய்ப்பில்லை. இந்த துறைகளில் நிதி நிறுவனங்களின் உதவியானது இந்தியாவை தொழில் 4.0 –வின் புதிய உச்சத்துக்கு கொண்டு செல்லும்.
இந்தியப் பொருளாதாரத்தின் பெரிய அடிப்படை கிராமப்புறப் பொருளாதாரம் ஆகும். சுய உதவிக் குழுக்கள், உழவர் கடன் அட்டைகள், விவசாயி உற்பத்தி அமைப்புகள், பொதுச் சேவை மையங்கள் ஆகியவற்றை வலுப்படுத்த அரசு நடவடிக்கைகளை எடுத்து வருகிறது. கிராமப்புறப் பொருளாதாரம் கொள்கைகளின் மையமாக இருக்க வேண்டும்.
நண்பர்களே, இந்தியாவின் விருப்பங்கள் இயற்கை வேளாண்மையுடன் தொடர்பு கொண்டுள்ளது. இவற்றில் புதிய பணியை மேற்கொள்ள யாராவது முன்வந்தால், அவருக்கு நமது நிதி நிறுவனங்கள் எவ்வாறு உதவும் என்பதைச் சிந்திப்பது அவசியமாகும்.2070-ம் ஆண்டுக்குள் ஜீரோ உமிழ்வு என்னும் இந்தியாவின் இலக்கை எட்டுவது அவசியமாகும். இதற்கான பணி தொடங்கிவிட்டது. இந்தப் பணிகளை விரைவுப்படுத்துவதற்கு, சுற்றுச்சூழலுக்கு உகந்த திட்டங்களை விரைவுபடுத்துவது அவசியமாகும். பசுமை நிதி அளித்தலை ஆய்ந்து செயலாக்குதல் மற்றும் புதிய அம்சங்கள் இன்றைய காலத்தின் தேவையாகும்.
பொறுப்பு துறப்பு; இது பிரதமர் உரையின் தோராயமான மொழிபெயர்ப்பாகும். மூல உரை இந்தியில் நிகழ்த்தப்பட்டது.
தேர்தல் ஆணையம்
உத்தரப்பிரதேசம், கேரள மாநில மேலவைக்கு இடைத்தேர்தல்
உத்தரப்பிரதேசம் மற்றும் கேரள மாநிலங்களில் உள்ள மேலவைகளில், தலா ஒன்று வீதம், இரண்டு உறுப்பினர் பதவிகள் காலியாக உள்ளன. இந்தக் காலியிடங்களை நிரப்புவதற்கான இடைத்தேர்தல்களை நடத்துவதென தேர்தல் ஆணையம் தீர்மானித்துள்ளது. இதற்கான அறிவிக்கை 2020 ஆகஸ்ட் 6-ந் தேதியன்று வெளியிடப்படும். வேட்பு மனுத் தாக்கல் செய்வதற்கான கடைசி தேதி – ஆகஸ்ட் 13 என்றும், மனுக்களைத் திரும்ப பெறுவதற்கான கடைசி தேதி ஆகஸ்ட் 17, தேர்தல் நாள் ஆகஸ்ட் 24 என்றும், வாக்கு எண்ணிக்கை அன்று மாலை 5 மணியளவில் மேற்கொள்ளப்படும் என்றும் தேர்தல் ஆணையம் தெரிவித்துள்ளது.